C 349/140
HU
Az Európai Unió Hivatalos Lapja
2023.9.29.
— egy olyan, fenntarthatóbb közlekedési rendszerre való áttérés felgyorsítása, amely a multimodalitáson alapul, és amelyben a jelenleg 75 %-ot kitevő közúti áruszállítás jelentős része a vasútra és a belvízi utakra helyeződik át, — az uniós gazdaság sokkhatásokkal, az ellátási láncok nagymértékű zavaraival és az erőforrásokhoz való korlátozott hozzáféréssel szembeni rezilienciájának javítása, például abban az esetben, ha egyes országok a fosszilis energiát fegyverként használják, valamint tekintettel arra, hogy az akkumulátoros elektromos járművekhez szükséges nyersanyagokat csak néhány nem uniós országból szerzik be, és ott dolgozzák fel.
4.10.
Ehhez a következők szükségesek:
4.10.1.
Egy olyan CO2-kibocsátáscsökkentési pálya, amely összhangban van az ipari ágazat transzformációs képességével, és amely a költségek és a működési hatékonyság tekintetében a fuvarozók igényeinek is megfelel.
A javasolt célértékeknek összeegyeztethetőnek kell lenniük a meglévő termelőlétesítmények átalakításához és újak építéséhez, a töltőinfrastruktúra kiépítéséhez, a kulcsfontosságú alkatrészekkel és nyersanyagokkal való ellátás biztosításához, a vezető piacok létrehozásához és a munkaerő képzéséhez szükséges idővel.
4.10.2.
A dekarbonizáció ütemének (a flotta tekintetében) összhangban kell lennie az európai zöld megállapodáshoz kapcsolódó ipari terv és a közös európai érdeket szolgáló fontos projektek (IPCEI) végrehajtásával, és hozzá kell járulnia az ágazat kiemelt ellátási láncainak, például a tiszta hidrogénnek, az akkumulátoroknak és a mikroelektronikának a fejlesztéséhez Európában.
A kibocsátási pályának összhangban kell lennie az európai zöld megállapodás célkitűzéseivel, valamint az EU fenntartható és intelligens mobilitási stratégiájával is. 4.11.
Mint már korábbi véleményeiben is kifejtette, az EGSZB úgy véli, hogy az ágazat sikeres átalakításához elengedhetetlen a közúti közlekedésre vonatkozó környezetvédelmi jogszabályok (például az Euro 7, az AFIR és az euromatrica) (20) közötti megerősített koordináció, ugyanakkor koherens jogalkotási megközelítést szorgalmaz. 4.12.
Korábbi véleményeivel (21) összhangban az EGSZB megjegyzi, hogy az elektromos és hidrogénüzemű erőátviteli rendszerek minden előnye ellenére a „kipufogógáz-megközelítésen” alapuló rendeletjavaslatot más szakpolitikai eszközökkel kell kiegészíteni annak érdekében, hogy ösztönözzék a megújuló, nem fosszilis üzemanyagok használatát a flotta belső égésű motorral működő részében.
Az „Irány az 55 %!” intézkedéscsomagnak biztosítania kell az életciklus-z­ szemléletet, és el kell kerülnie, hogy a közúti közlekedés dekarbonizációja az értéklánc magasabb szintjén a termelésoldali kibocsátás növekedéséhez vezessen.
Az uniós kibocsátáskereskedelmi rendszer felülvizsgálatának, valamint a megújuló energiaforrásokról szóló irányelvnek biztosítania kell, hogy a közúti közlekedés és az energiatermelés dekarbonizálása egymáshoz képest megfelelő ütemben történjen.
(22) 4.13.
Az átalakulás során az Európai Uniónak tisztességes versenyt kell biztosítania az európai eredetiberendezésgyártók és fuvarozók számára a belföldi és a nemzetközi piacokon. 4.14.
Az EGSZB hangsúlyozza továbbá, hogy kapacitásépítést kell biztosítani, és támogatni kell a fuvarozókat és egyéb szereplőket – különösen a kkv-kat – abban, hogy eleget tegyenek a rendelet által bevezetett jelentéstételi kötelezettségeknek, a nehézgépjárművek adatainak javasolt központi nyilvántartását is ideértve. 4.15.
A városi autóbuszokat illetően az EGSZB hangsúlyozza, hogy a városközi közlekedésre is használt autóbuszokat mentesíteni kell a kifejezetten a városi buszokra vonatkozó kibocsátásmentességi követelmény alól.
(20)
(21)
(22)
Az Európai Gazdasági és Szociális Bizottság véleménye – Javaslat európai parlamenti és tanácsi rendeletre a gépjárművek és motorok, valamint az ilyen járművek rendszereinek, alkotóelemeinek és önálló műszaki egységeinek a kibocsátásuk és az akkumulátor tartóssága tekintetében történő típusjóváhagyásáról (Euro 7), továbbá a 715/2007/EK rendelet és az 595/2009/EK rendelet hatályon kívül helyezéséről (COM(2022) 586 final – 2022/0365(COD))(HL C 228., 2023.6.29., 103. o.), az Európai Gazdasági és Szociális Bizottság véleménye – Javaslat európai parlamenti és tanácsi rendeletre a gépjárművek és motorok, valamint az ilyen járművek rendszereinek, alkotóelemeinek és önálló műszaki egységeinek a kibocsátásuk és az akkumulátor tartóssága tekintetében történő típusjóváhagyásáról (Euro 7), továbbá a 715/2007/EK rendelet és az 595/2009/EK rendelet hatályon kívül helyezéséről (COM(2022) 586 final – 2022/0365(COD))(HL C 105., 2022.3.4., 26. o.) és az Európai Gazdasági és Szociális Bizottság véleménye – Javaslat európai parlamenti és tanácsi irányelvre a nehéz tehergépjárművekre egyes infrastruktúrák használatáért kivetett díjakról szóló 1999/62/EK irányelv módosításáról (COM(2017) 275 final – 2017/0114 (COD)) és Javaslat tanácsi irányelvre a nehéz tehergépjárművekre egyes infrastruktúrák használatáért kivetett díjakról szóló 1999/62/EK irányelvnek a gép­ járműadóztatásra vonatkozó egyes rendelkezések tekintetében történő módosításáról (COM(2017) 276 final – 2017/0115 (CNS)) (HL C 81., 2018.3.2., 188. o.).
Az Európai Gazdasági és Szociális Bizottság véleménye – Javaslat európai parlamenti és tanácsi rendeletre az új személygépkocsikra és az új könnyű haszongépjárművekre vonatkozó kibocsátási követelményeknek a könnyű haszongépjárművek CO2-kibocsátásának csökkentésére irányuló uniós integrált megközelítés keretében történő meghatározásáról és a 715/2007/EK rendelet módosításáról (COM(2017) 676 final – 2017/0293 (COD))(HL C 227., 2018.6.28., 52. o.) és az Európai Gazdasági és Szociális Bizottság véleménye – Javaslat európai parlamenti és tanácsi rendeletre az (EU) 2019/631 rendeletnek az új személygépkocsikra és az új könnyű haszongépjárművekre vonatkozó szén-dioxid-kibocsátási előírásoknak az Unió fokozott éghajlatvédelmi törekvéseivel összhangban zajló megerősítése tekintetében történő módosításáról (COM(2021) 556 final – 2021/0197(COD))(HL C 194., 2022.5.12., 81. o.).
Az Európai Parlament és a Tanács (EU) 2018/2001 irányelve (2018. december 11.) a megújuló energiaforrásokból előállított energia használatának előmozdításáról (HL L 328., 2018.12.21., 82. o.).